Vsebina

# Tabela

Vsebuje ukaze za vstavljanje, urejanje in brisanje tabele in njenih elementov v dokumentu z besedilom.

Za dostop do tega ukaza ...

#### Iz menijske vrstice:

Izberite Tabela.

## Vstavi tabelo

Vstavi novo tabelo.

## Vstavi

Odpre pogovorno okno za vstavljanje vrstic in stolpcev.

## Izbriši

Odpre podmeni za brisanje stolpcev, vrstic in celotne tabele.

## Izberi

Odpre podmeni, kjer izberete celice, stolpce, vrstice ali celotno tabelo.

## Velikost

Odpre podmeni za spremembo velikosti stolpcev in vrstic.

## Spoji celice

Spoji vsebino izbranih celic v eno samo celico, pri čemer ohrani oblikovanje prve celice v izboru.

## Razdeli celice

Prikaže pogovorno okno Razdeli celice, kjer lahko določite, ali želite celico oz. skupino celic razdeliti navpično ali vodoravno ter določite, na koliko celic naj razdeli vsako celico.

## Spoji tabelo

Dve zaporedni tabeli združi v eno samo. Tabeli morata biti druga za drugo in ne smeta biti ločeni s praznim odstavkom.

## Razdeli tabelo

Trenutno tabelo razdeli na dve ločeni tabeli na trenutnem položaju kazalke. Dostop do tega ukaza imate tudi, če z desno tipko miške kliknete v celico tabele.

## Zaščiti celice

Prepreči, da bi se vsebina izbranih celic spremenila.

## Odstrani zaščito

Z vseh celic v trenutni tabeli odstrani zaščito.

## Slogi samooblikovanja

Ta ukaz uporabite, da uveljavite samooblikovanje na izbranem območju delovnega listaobmočju tabele ali da določite lastna samooblikovanja.

## Številke

Določite možnosti oblikovanja za izbrane celice.

## Oblika številk

Navedite možnosti oblikovanja za izbrano spremenljivko ali celico tabele s številsko vrednostjo.

## Prepoznavanje števil

Preklopi nastavitev za samodejno prepoznavo števil ali datumov, ki jih vnesete v celico tabele, da jih pretvori iz besedila v ustrezen številski zapis.

## Vrstice glave se ponovijo po straneh

Ponovi glavo tabele na vsaki novi strani, na kateri se tabela nadaljuje.

## Vrstica za prelom po straneh

Dovoli prelom strani ali prelom stolpca znotraj vrstice tabele. Ta možnost se ne uporablja za prvo vrstico v tabeli, če je izbrana možnost Ponovi naslov.

## Pretvori

Odpre podmeni za pretvorbo besedila v tabelo ali tabele v besedilo.

## Uredi formulo

Odpre vrstico Formula, ki omogoča ustvarjanje in vstavljanje izračunov v dokument z besedilom.

## Razvrsti

Izbrane odstavke ali vrstice tabel razvrsti po abecedi ali po številčnem vrstnem redu. Določite lahko največ tri ključe razvrščanja ali pa kombinirate alfanumerične in numerične ključe razvrščanja.

## Lastnosti

Določi lastnosti izbrane tabele, npr. ime, poravnava, razmik, širina stolpcev, robovi in ozadje.