Vsebina

# Pogled

Ta meni vsebuje ukaze za nadzor prikaza dokumenta na zaslonu, spreminjanje uporabniškega vmesnika in dostop do podoken stranske vrstice.

## Navadni pogled

Pokaže navaden pogled delovnega lista.

## Prelom strani

Prikaže prelome strani in natisne obsege na delovnem listu.

## Uporabniški vmesnik

Odpre pogovorno okno Izberite svoj priljubljeni uporabniški vmesnik, v katerem izberete svoj najljubši uporabniški vmesnik v LibreOffice.

## Orodne vrstice

Odpre podmeni za prikaz in skrivanje orodnih vrstic. Orodna vrstica vsebuje ikone in možnosti, ki vam omogočajo hiter dostop do LibreOffice ukazov.

## Vrstica za formule

Pokaže ali skrije vrstico za formule, kjer so orodja za vnašanje in urejanje formul. Pri delu s preglednicami je orodna vrstica za formule najpomembnejše orodje.

## Vrstica stanja

Prikaže ali skrije Vrstico stanja na spodnjem robu okna.

## Pokaži glave

Prikaže glave stolpcev in vrstic.

## Pokaži mrežne črte

Preklopite vidljivost mrežnih črt za trenutni delovni list.

## Mreža in pomožne črte

Preklopite vidnost mrežnih točk in vodilnih črt, ki pomagajo pri premikanju predmetov in natančnosti položaja na trenutni strani.

## Poudarjanje vrednosti

Prikaže vsebino celic v različnih barvah, odvisno od vrste.

## Pokazatelj skritih vrstic/stolpcev

Preklopi prikaz kljukic, kjer so skriti stolpci ali vrstice.

## Pokaži formulo

Prikaže formulo celice namesto izračunane vrednosti.

## Pokaži komentarKomentarji

Pokaže ali skrije komentarje in odgovore na zapisane komentarje dokumenta.

## Razdeli okno

Razdeli trenutno okno v levem zgornjem kotu aktivne celice.

## Zamrzni vrstice in stolpce

Razdeli list v zgornjem levem kotu aktivne celice, območje levo zgoraj nima več drsnega traku.

## Zamrzni celice

Zamrzne prvi stolpec ali prvo vrstico trenutne preglednice.

## Stranska vrstica

Stranska vrstica je navpično postavljen grafični uporabniški vmesnik, ki v prvi vrsti ponuja z vsebino neposredno povezane lastnosti, upravljanje s slogi, krmarjenje po dokumentu, galerijo medijskih datotek in drugo.

## Slogi

Uporabite podokno Slogi v stranski vrstici, da celicam in stranem dodelite sloge. Sloge lahko uporabite, posodobite, prilagodite ali izdelate nove.

## Galerija

Odpre Galerijo v stranski vrstici, kjer lahko izberete grafike in zvoke, ki jih želite vstaviti v dokument.

## Krmar

Aktivira in deaktivira Krmarja. Krmar plavajoče okno.

## Seznam funkcij

Ta ukaz odpre podokno Seznam funkcij v stranski vrstici, ki prikazuje vse funkcije, ki jih je mogoče vstaviti v dokument.

## Viri podatkov

Prikaže seznam z zbirkami podatkov, ki so registrirane v LibreOffice, in vam omogoča upravljanje z vsebino zbirk podatkov.

## Cel zaslon

Prikaže ali skrije menije in orodne vrstice v modulih Writer in Calc. Za izhod iz celozaslonskega načina kliknite gumb Cel zaslon ali pritisnite ubežnico.

## Povečava

Odpre podmeni z več faktorji in ukazi povečave.